સરદારસરોવર નર્મદા યોજનાનું ખાતમુહુર્ત તા.૫-૪-૧૯૬૧ના રોજ એટલે કે ૫૭ વર્ષ પહેલા પ્રથમ વડાપ્રધાન સ્વ. પંડિત જવાહરલાલ નહેરૃના હસ્તે નવાગામ ખાતે કરાયું હતું. ૧૯૪૭માં નર્મદા યોજનાનું મોજણી અને સંશોધન કાર્ય શરૃ કરવામાં આવેલ હતુ. નવાગામ ખાતે બંધ બાંધવા માટે પ્રથમ રજુઆત લોહ પુરૃષ સરદાર વલ્લભભાઇ પટેલે કરી હતી. ૧૯૬૦માં ભારત સરકાર નિયુક્ત સલાહકારોએ નવાગામ બંધ સ્થળની મુલાકાત લીધી હતી અને સરોવરની પૂર્ણ જળસપાટી ૩૨૦ ફુટની ભલામણ કરી હતી.